पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण का सोमवार का आंकड़ा प्रदेश के लिए राहत वाला रहा। 80 दिनों के बाद नए मरीजों से ज्यादा ठीक हुए हैं। इससे पहले 12 फरवरी को 112 नए मरीज मिलने के मुकाबले 114 ठीक हुए थे। इसके बाद लगातार नए केस बढ़ते रहे हैं। राहत की बात यह भी है कि दो दिनों से नए मरीजों की संख्या भी घटने लगी है।
लगातार छह दिनों तक 13 हजार से ज्यादा मरीज मिले रहे थे। सोमवार को आंकड़ा इससे नीचे आया है। 24 घंटे में 12,679 नए मरीज मिले हैं। जो पिछले दिन के मुकाबले 514 कम है। हालांकि, मौत के आंकड़े चिंता बनाए हुए हैं। प्रदेश में 151 नई मौतें हुई हैं। सात दिनों से 100 से ज्यादा लोगों की जान जा रही है।
अब तक प्रदेश में 5,29,455 नए मरीज मिले हैं। इनमें 4882 की जान चुकी है। दूसरी तरफ 13 हजार 293 ठीक हुए हैं। अब तक 4 लाख 18 हजार 425 कोरोना को हरा चुके हैं। इधर, ठीक होने वाले मरीजों की संख्या ज्यादा होने पर एक्टिव मरीजों का आंकड़ा भी गिरकर एक लाख 6 हजार 148 पर आया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn